2001D0634 — MT — 25.02.2002 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B ID-DEĊIŻJONI TAL-KUMMISSJONI tas-16 ta’ Awissu, 2001 li tistabbilixxi kondizzjonijiet speċjali dwar l-importazzjoni ta’ prodotti tal-ħut li joriġinaw jew joħorġu mill-Guinea (notifikata bid-dokument numru Ċ(2001) 2525) (Test b’relevanza għaż-ŻEE) (2001/634/KE) (ĠU L 221, 17.8.2001, p.50)

Emendat bi:









▼B

ID-DEĊIŻJONI TAL-KUMMISSJONI

tas-16 ta’ Awissu, 2001

li tistabbilixxi kondizzjonijiet speċjali dwar l-importazzjoni ta’ prodotti tal-ħut li joriġinaw jew joħorġu mill-Guinea

(notifikata bid-dokument numru Ċ(2001) 2525)

(Test b’relevanza għaż-ŻEE)

(2001/634/KE)







IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea Wara li kkunsidrat id-Direttiva tal-Kunsill 91/493/KEE tat-22 ta’ Lulju, 1991, li tistabbilixxi l-kondizzjonijiet sanitarji għall-produzzjoni u bejgħ ta’ prodotti tal-ħut ( 1 ), kif l-aħħar emendata bid-Direttiva 97/79/KE ( 2 ), u partikolarment Artikolu 11 tagħha, Billi: (1) Espert tal-Kummissjoni għamel spezzjoni fil-Guinea sabiex jivverifika l-kondizzjonijiet tal-produzzjoni, ħażna u rilaxx ta’ prodotti tal-ħut li jintbagħtu lill-Komunità. (2) Id-dispożizzjonijiet tal-liġijiet tal- Guinea dwar spezzjoni sanitarja u sorveljanza ta’ prodotti tal-ħut jistgħu jitqiesu ekwivalenti għal dawk stabbiliti bid-Direttiva 91/493/KEE. (3) Partikolarment id-‘Direction nationale des pêches maritimes (DNPM) tal-Ministère de la pêche et de l’aquaculture’ hija kompetenti li tivverifika dwar il-ħarsien effettiv tal-liġijiet eżistenti. (4) Iżda din l-ipezzjoni fil-Guinea wriet nuqqasijiet fil-kondizzjonijiet ta’ iġjene ta’ l-istabbilimenti li jipproċessaw u jippreparaw prodotti tal-ħut. Uriet ukoll nuqqasijiet fil-kontroll sanitarju applikat għall-ipproċessar u preparazzjoni tal-prodotti tal-ħut. Għalhekk, tista’ tkun awtorizzata l-importazzjoni fil-Komunità ta’ dawk il-prodotti biss tal-ħut li għalihom ma kien hemm l-ebda operazzjoni ta’ preparazzjoni jew ipproċessar ħlief biex jitpoġġew fil-kesħa jew fil-friża. (5) Il-modalijitajiet biex jinkiseb iċ- ċertifikat sanitarju msemmi f’Artikolu 11(4)(a) tad-Direttiva 91/493/KEE għandu jkollu fih it-tifsira ta’ mudell ta’ ċertifikat, il-ħtiġijiet minimi dwar il-lingwa li biha għandu jinkiteb u tal-kwalifiki ta’ min jiffirmah. (6) Skond Artikolu 11(4)(b) tad-Direttiva 91/493/KEE, għandha titwaħħal marka mal-pakketti ta’ prodotti tal-ħut, bl-isem tal-pajjiż mhux membru u n-numru ta’ l-approvazzjoni/reġistrazzjoni ta’ l-istabbiliment, tal-bastiment tal-fabbrika, mħażen tal-friża jew bastiment tal-friża li minnhom ikunu ġejjin, ħlief għal ċerti prodotti tal-friża. (7) Skond Artikolu 11(4)(ċ) tad-Direttiva 91/493/KEE għandu jkun hemm lista ta’ stabbilimenti, bastimenti tal-fabbrika jew imħażen tal-friża rikonoxxuti, u għandu jkun hemm lista ta’ bastimenti tal-friża mgħammra skond il-paragrafi minn 1 sa 7 t’Anness II tad-Direttiva tal-Kunsill 92/48/KEE ( 3 ). Dawn il-listi għandhom ikunu magħmula skond il-komunika tad-DNPM lill-Kummissjoni. Id-DNPM, għalhekk, għandha tara illi jitħarsu d-dispożizzjonijiet stabbiliti għal dan il-fini ta’ Artikolu 11(4) tad-Direttiva 91/493/KEE. (8) Id-DNPM taw assigurazzjonijiet uffiċjali dwar il-ħarsien tad-dispożizzjonijiet stabbiliti fil-Kapitolu V ta’ l-Anness tad-Direttiva 91/493/KEE dwar il-kontroll ta’ prodotti mhux proċessati, u għall-ħarsien tal-ħtiġijiet ta’ iġjene ekwivalenti għal dawk stabbiliti f’dik id-Direttiva. (9) Iżda, l-ispezzjoni wriet nuqqasijiet fil-proċedura li timxi biha d-DNPM għall-approvazzjoni/sospensjoni ta’ stabbilimenti u bastimenti. Għalhekk minħabba tibdil fil-lista ta’ stabbilimenti u bastimenti li minnhom l-importazzjoni hija awtorizzata, jeħtieġ li ssir spezzjoni oħra fuq il-post mill-esperti tal-Kummissjoni. (10) Fid-dawl tar-riżultati ta’ l-ispezzjoni, il-prodotti tal-ħut importati mill-Guinea m’għandhiex titnaqqsilhom il-frekwenza ta’ kontrolli fiżiċi, stabbiliti fid-Deċiżjoni tal-Kummissjoni 94/360/KE ta’ l-20 ta’ Mejju, 1994, dwar it-tnaqqis fil-frekwenza ta’ kontrolli fiżiċi ta’ konsenji ta’ ċerti prodotti importati minn pajjiżi mhux membri, skond id-Direttiva tal-Kunsill 90/675/KEE ( 4 ). (11) Il-miżuri msemmija f’din id-Deċiżjoni huma skond l-opinjoni tal-Kumitat Veterinarju Permanenti, Billi: ADDOTTAT DIN ID-DEĊIŻJONI:







▼M1

L-Artikolu 1

Is-“Service Industries et assurance qualite des produits de la peche et de faquaculture (SIAQPPA) du Ministere de la peche et de faquaculture” għandha tkun l-awtorità kompetenti fil-Gineja sabiex tivverifika u tiċċertifika l-konformità tal-prodotti tal-ħut u ta’ l-akwakultura mal-ħtiġiet tad-Direttiva 91/493/KEE.

▼B

Artikolu 2

Prodotti tal-ħut li għandhom l-oriġini tagħhom fil-Guinea għandhom ikunu skond il-kondizzjonijiet li ġejjin:

▼M1

1. Ma jkunux għaddew minn xi preparazzjoni jew operazzjoni ta’ proċessar barra mill-qtugħ tar-ras, tindif mill-imsaren, tkessiħ jew friżar.

▼B

2. Kull konsenja għandha jkollha magħha ċertifikat sanitarju oriġinali, debitament mimli, b’numru fuqu, iffirmat u datat, u magħmul minn karta waħda skond il-mudell muri f’Anness A mehmuż;

3. Il-prodotti għandu jkollhom l-oriġini tagħhom minn stabbilimenti, bastimenti tal-fabbriki jew imħażen tal-friża rikonoxxuti jew minn bastimenti tal-friża reġistrati msemmija f’Anness B mehmuż;

4. Ħlief fil-każ ta’ prodotti ffriżati tal-ħut bil-kwantità u maħsuba għall-produzzjoni ta’ ikel priservat, il-pakketti kollha għandu jkollhom fuqhom, b’ittri li ma jitħassrux, il-kelma “GUINEA” u n-numru ta’ approvazzjoni/reġistrazzjoni ta’ l-istabbiliment, bastiment tal-fabbrika, cold store jew bastiment tal-friża ta’ l-oriġini.

Artikolu 3

1. Iċ-ċertifikat imsemmi f’Artikolu 2, paragrafu 1, għandu jinkiteb, għall-inqas, f’waħda mill-lingwi uffiċjali ta’ l-Istat Membru fejn isir il-kontroll.

▼M1

2. Iċ-Ċertifikati għandhom ikollhom l-isem, il-kariga u l-firma tar-rappreżentant tas-SIAQPPA u t-timbru uffiċjali ta’ dawn ta’ l-aħħar f’kulur differenti minn dak ta’ timbri oħra.

▼B

Artikolu 4

Meta jimportaw prodotti tal-ħut mill-Guinea, Stati Membri m’għandhomx japplikaw għal dawn il-prodotti t-tnaqqis fil-frekwenza ta’ kontrolli fiżiċi msemmija fid-Deċiżjoni 94/360/KE.

▼M1

L-Artikolu 5

1. L-Anness B għandu jkun modifikat biss wara r-riżultati ta’ żjara ta’ spezzjoni fuq il-post.

2. B’deroga minn paragrafu 1, l-Anness B jista’ jkun modifikat billi tkun segwita l-proċedura preskritta fid-Deċiżjoni 95/408/KE sabiex jinbidel l-isem ta’, jew jitħassru stabbilimenti u bastimenti inklużi fil-lista ta’ dan l-Anness.

▼B

Artikolu 6

Din id-Deċiżjoni għandha tidħol fis-seħħ sittin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.

Artikolu 7

Din id-Deċiżjoni hija indirizzata lill-Istati Membri.

▼M1









L-Anness A









L-Anness B







LISTA TA' STABBILIMENTI U BASTIMENTI Numru ta' Approvazzjoniii Isem Belt/Reġjun Limitu ta' Approvazzjoni Kategorija OO1/N/MPA/DNPM Chaico 7 (Soguipi) PORT AUTONOME CONAKRY ZV 003/N/MPA/DNPM Elini - S (Gregui-Peche) PORT AUTONOME CONAKRY ZV 004/N/MPA/DNPM Thiangui 3 (Thiangui-Peche) PORT AUTONOME CONAKRY ZV 011/N/MPA/DNPM Takamar 6 (Soguipi) PORT AUTONOME CONAKRY ZV 014/N/MPA/DNPM Ettipesca 2 (Full Fish Trading Guinee) PORT AUTONOME CONAKRY ZV 015/N/MPA/DNPM Ettipesca 3 (Full Fish Trading Guinee) PORT AUTONOME CONAKRY ZV 016/N/MPA/DNPM Ettipesca 6 (Full Fish Trading Guinee) PORT AUTONOME CONAKRY ZV 017/N/MPA/DNPM Albarka (Asti Peche) PORT AUTONOME CONAKRY ZV 018/N/MPA/DNPM Figuereo 14 (Alamari) PORT AUTONOME CONAKRY ZV 020/N/MPA/DNPM Espadeiro (Sopem-Guinee) PORT AUTONOME CONAKRY ZV 021/N/MPA/DNPM Daniaa (Sipem-Guinee) PORT AUTONOME CONAKRY ZV 029/N/MPA/DNPM Thiangui 1 (Thiangui-Peche) PORT AUTONOME CONAKRY ZV 030/N/MPA/DNPM Thiangui 2 (Thiangui-Peche) PORT AUTONOME CONAKRY ZV 031/N/MPA/DNPM Thiangui 5 (Thiangui-Peche) PORT AUTONOME CONAKRY ZV 032/N/MPA/DNPM Sea Horse 1 (Thiangui-Peche) PORT AUTONOME CONAKRY ZV 033/N/MPA/DNPM Sea Horse 2 (Thiangui-Peche) PORT AUTONOME CONAKRY ZV 034/N/MPA/DNPM Snam 1 (Thiangui-Peche) PORT AUTONOME CONAKRY ZV 035/N/MPA/DNPM Snam 2 (Thiangui-Peche) PORT AUTONOME CONAKRY ZV 036/N/MPA/DNPM Inaara (Sipem-Guinee) PORT AUTONOME CONAKRY ZV 037/N/MPA/DNPM Aroa (Sipem-Guinee) PORT AUTONOME CONAKRY ZV 041/N/MPA/DNPM Mihahs (Guinee-Entreprise) PORT AUTONOME CONAKRY ZV 042/N/MPA/DNPM Guetndar (Sip-Bourouma) PORT AUTONOME CONAKRY ZV 043/N/MPA/DNPM Grecoland I (Grecoland Fishing Company) PORT AUTONOME CONAKRY ZV 050/N/MPA/DNPM Gnalen (Josemar) PORT AUTONOME CONAKRY ZV 051/N/MPA/DNPM Jeong In N 15 (Ban-Ma Pecbe) PORT AUTONOME CONAKRY ZV 005/E/MPA/DNPM Nicola Peche KIPE PP 044/E/MPA/DNPM Dauphin ALMAMYA PP 045/E/MPA/DNPM OK-Fishing MADINA PP 047/E/MPA/DNPM Jasmin - Trading House YENGUEMA PP 048/E/MPA/DNPM Sokaly - Peche KAPORO PP 049/E/MPA/DNPM Safri - Peche BONFI PP 070/E/MPA/DNPM GEL.CI MADINA PP